Diari Oficial de la Generalitat Valenciana


Sumari del DOGV 217, del 10-01-1985 (1985/803763)

LLEI de la Generalitat Valenciana 11/1984, de 31 de desembre, de Consells Escolars de la Comunitat Valenciana.
--------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/l/1984/12/31/11/dof/vci/html**

### Dades del document

Número de DOGV
:   217

Data del DOGV
:   10-01-1985

Secció del DOGV
:   DISPOSICIONS GENERALS

Número del document
:   1985/803763


Data del document
:   31-12-1984

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei de la Generalitat Valenciana, 11/1984, de 31 de desembre, de consells escolars de la Comunitat Valenciana.  
Sia notori i manifest a tots els ciutadans que les Corts Valencianes han aprovat, i jo, d'acord amb el que estableixen la Constitució i l'Estatut d'Autonomia, en nom. del Rei, promulgue la Llei següent:   
PREAMBUL:   
La Constitució Espanyola en l'article 9-2 atribueix als poders públics la responsabilitat de "... facilitar la participació de tots els ciutadans en la vida política, econòmica, cultural i social'. En idèntics termes s'expressa l'article segon de l'Estatut d'Autonomia de la Comunitat Valenciana que atribueix a la Generalitat Valenciana, en l'àmbit de les seues competències, la promoció de les condicions que possibiliten aquesta participació.   
L'apartat 5 de l'article 27 de la Constitució estableix que "els poders públics garanteixen el dret de tots a l'educació mitjançant una programació general de l'ensenyament, amb participació efectiva de tots els sectors afectats i la creació de centres docents".   
També cal esmentar l'article 35 de l'Estatut d'Autonomia de la Comunitat Valenciana que atribueix a la Generalitat competència plena en la regulació i administració de l'ensenyament sense perjudici de la que correspon a l'Estat.   
De tots aquests preceptes legals es dedueix aquesta Llei, l'objectiu de la qual és la instrumentació d'uns òrgans col·legiats a través des quals reste adequadament encaminada la necessària participació de la societat en la programació general de l'ensenyament en l'àmbit de la Comunitat Valenciana.   
A més de significar el compliment i desplegament dels preceptes constitucionals i estatutaris abans esmentats, la participació social en la programació educativa que instrumenta aquesta Llei pretén de garantir la funció bàsica de l'ensenyament com a aprenentatge i adequació a la realitat social, la participació efectiva de la societat valenciana en la programació de l'ensenyament possibilitarà la configuració d'una autèntica escola valenciana, entesa des de la nostra societat i adaptada a les nostres necessitats i característiques diferencials.   
Efectivament, l'educació no ha de ser tan sols una mera transmissió de coneixements, tècnics, destreses i hàbits de conducta. Ni tampoc pot ser adoctrinament que vaja reproduint mecànicament models ideològics, seleccionats unilateralment, vigents en la societat propera a l'infant.   
El pluralisme, entés com a reflex fidel de les idees valors i actituds diferents i tantes vegades contraposades en les societats democràtiques només serà acceptat i assimilat per les noves generacions si es dissenya l'educació talment un model d'interacció dialèctica entre l'alumne i els agents socials propers a l'escola que es constitueixen en la comunitat educativa.   
Resulta evident que formar ciutadans lliures per a la societat valenciana del futur és un propòsit impossible si, prèviament no s'instaura, organitza i potencia la participació dels valencians en el quefer educatiu. Es tota la societat la que ha de transmetre fluidament al sistema escolar la dinàmica de les seues necessitats, aspiracions i perspectives històriques. I, en conseqüència, el sistema escolar ha de fer-se porós i obrir camins a tots els agents socials que se senten cridats a les tasques de l'educació.   
La realitat escolar fins ara continuava sent una cosa ben distinta pel que fa a la participació de la comunitat educativa en la programació de l'ensenyament.   
El Govern Valencià, un dels principis rectors de la política educativa del qual és el de fer efectiva la participació de la societat en l'ensenyament, regulà, de manera provisional el Consell Escolar Valencià per Decret del Consell 104/1983, de 29 de juliol. Així possibilitava l'existència d'uns mitjans de participació social des del moment en què l'administració valenciana assumí efectivament l'exercici de les competències educatives, per tal que la societat valenciana participàs des del primer moment en la configuració de la nostra escola.   
La Llei, doncs, tracto d'instrumentar la participació de la societat valenciana en la programació de l'ensenyament, dins dels àmbits competencials que té atribuïts a la Generalitat Valenciana.   
L'objectiu de la Llei, tal com es defineix a l'article 1 és el d'instrumentar la participació efectiva de tots els sectors socials afectats en la programació general de l'ensenyament, desplegant així un dels principis de participació prevists en la Constitució. Amb la delimitació del contingut de la programació general de l'ensenyament, realitzada a l'article 2, resta definit l'objecte de participació, àmbit distint a la participació en el control i gestió dels professors, pares i, si s'escau, dels alumnes de tots els centres sostinguts per l'Administració.   
La participació de la societat en la programació de l'ensenyament s'estructura en aquesta Llei d'una manera descentralitzada, amb amplia participació dels sectors socials i amb autonomia en el seu funcionament, al costat del Consell Escolar Valencià, òrgan consultiu superior de la Comunitat.   
Garantir l'exercici efectiu del dret a l'educació en l'àmbit de la Comunitat Valenciana mitjançant la programació general de l'ensenyament, democratitzar radicalment la gestió de l'educació valenciana, possibilitar el control social del sistema escolar, restituir el principal protagonisme a la comunitat educativa, al sí de la qual els professors i administradors de l'educació han de respondre a la qualitat del servei públic que presten, són referències teleològiques d'aquesta Llei de Consells Escolars de la Comunitat Valenciana.   
TITOL I  
DISPOSICIONS GENERALS  
Article primer  
Es objectiu d'aquesta Llei instrumentar la participació efectiva de tots els sectors socials afectats en la programació general de l'ensenyament en l'àmbit de la Comunitat Valenciana, a través dels òrgans col·legiats següents que es creen i regulen en aquest sentit:   
-El Consell Escolar Valencià.   
-Els Consells Escolars Territorials   
-Els Consells Escolars Municipals   
Article segon  
La Programació general de l'ensenyament en la Comunitat Valenciana comprendrà els aspectes següents:   
1. Determinació específica dels llocs escolars que hagen de crear-se, substituir-se o suprimir-se en les comarques, municipis o zones de la Comunitat Valenciana per tal d'aconseguir l'accés de tots els valencians a nivells educatius i culturals, els quals els hi permeten la realització personal i social.   
2. Elaboració dels programes escolars i orientacions pedagògiques generals en els nivells obligatoris dins del marc dels ensenyaments mínims establerts per l'Estat.   
3. Desenvolupament de les accions compensatòries de caràcter educatiu necessàries per a corregir i superar les desigualtats derivades del context econòmic, social i cultural de l'alumne.   
4. Promoció de la consciència d'identitat i dels valors històrics i culturals del poble valencià, mitjançant el coneixement de la cultura pròpia i, especialment, l'aplicació de la Llei de la Generalitat Valenciana 4/1983, de 23 de novembre, d'Us i Ensenyament del Valencià.   
5. Diagnòstic i fixació de prioritats en l'atenció de les necessitats reals de l'ensenyament per a millorar la qualitat d'aquest en els aspectes més essencials.   
6. Determinació d'objectius relatius a la ubicació, construcció i renovació dels centres docents, a la política de personal, a l'organització de l'ensenyament i a la renovació pedagògica.   
7. Realització gradual d'un model d'educació democràtica, científica, critica, operatòria, polivalent, alliberadora i no discriminatòria per raó de sexe, a la qual tinguen accés igualitàriament tots els alumnes de la Comunitat Valenciana.   
Article tercer  
El Consell de la Generalitat Valenciana amb la participació dels sectors socials representats en els Consells Escolars que crea i regula aquesta Llei, programarà anualment l'assignació de recursos materials i humans dedicats a la satisfacció de les necessitats educatives tenint en compte la xarxa de centres públics i l'oferta de llocs gratuïts feta pels centres concertats.   
TITOL II  
DELS CONSELLS ESCOLARS DE LA COMUNITAT VALENCIANA CAPITOL PRIMER  
El Consell Escolar Valencià  
Article quart  
El Consell Escolar Valencià és el superior òrgan consultiu i de participació social en la programació general de l'ensenyament en la Comunitat Valenciana.   
Article cinqué  
El Consell Escolar Valencià serà consultat preceptivament en els assumptes següents:   
a) Les bases i els criteris bàsics per a la programació general de l'ensenyament a la Comunitat Valenciana a què fa referència l'article 2.n d'aquesta Llei.  
b) La programació anual de recursos materials i humans a què fa referència l'article 3.t d'aquesta Llei.  
c) Els criteris i el contingut dels projectes de Llei que en matèria educativa, el Consell de la Generalitat es proposarà elevar a les Corts Valencianes per a ser aprovats.  
d) Els criteris bàsics dels Reglaments Generals elaborats en execució de les Lleis que en matèria educativa aproven les Corts Valencianes .  
e) Els criteris per a les actuacions en matèria de compensació educativa entre les diverses zones o comarques de la Comunitat.   
f) La determinació de les característiques pròpies que han de tenir els centre docents valencians, sense perjudici dels requisits mínims fixats per l'Estat.  
g) Reforma dels programes i orientacions didàctiques en ordre a incrementar la promoció de la consciència de la identitat i els valors històrics i culturals del poble valencià.  
h) Qualsevol altre asssumpte que li sotmeta a consulta la Conselleria de Cultura, Educació i Ciència.  
Article sisé  
El Consell Escolar Valencià, a iniciativa pròpia, podrà elevar a la Conselleria de Cultura, Educació i Ciència propostes en relació amb els assumptes a què es refereix l'article anterior i també sobre els següents:   
a) Compliment de les normes legals en els centres públics i privats.   
b) Orientacions pedagògiques i metodològiques.   
c) Renovació pedagògica.   
d) Formació i perfeccionament del professorat.   
e) Avaluació del rendiment escolar.   
f) Règim de Centres docents.   
g) Qualsevol altre tema relacionat amb la quantitat de l'ensenyament i amb els altres drets de la persona reconeguts en la Constitució.   
h) Política de personal.   
Article seté  
El Consell Escolar Valencià elaborarà anualment un informe sobre la situació del sistema educatiu en la Comunitat Valenciana. El Consell Escolar Valencià es reunirà, almenys, dues vegades a l'any amb caràcter preceptiu, i sempre que ho sol·liciten un terç dels seus components.   
Article vuité  
1. En el Consell Escolar Valencià, el President del qual serà nomenat pel Conseller de Cultura, Educació i Ciència, entre els membres de l'esmentat Consell, hi seran representats:  
a) Els professors, que seran designats per llurs organitzacions o associacions sindicals en atenció a llur representativitat, tot respectant en cada cos la proporcionalitat entre els diversos nivells educatius i entre els sectors públic i privat de l'ensenyament.  
b) Els pares dels alumnes, designats per les Federacions de Pares d'Alumnes, d'acord amb llur representativitat.  
c) Els alumnes, la designació dels quals recaurà en les organitzacions o federacions juvenils més representatives.  
d) El personal administratiu i de serveis dels centres docents, la designació dels quals es realitzarà per llurs centrals i associacions sindicals de major representativitat.   
e) Els titulars dels centres privats, subvencionats o no, la nominació dels quals correspondrà a les organitzacions empresarials de l'ensenyament amb major representació.   
f) Les centrals sindicals de treballadors i organitzacions patronals d'acord amb llur representativitat en la Comunitat Valenciana.   
g) Els representants dels Ajuntaments i de les Diputacions Provincials de la Comunitat Valenciana.   
h) El personal de l'administració educativa autonòmica, els representants dels quals seran designats per les centrals i associacions sindicals de major representativitat.   
i) Les Universitats Valencianes, els representants de les quals seran nomenats per les respectives Juntes de Govern.   
j) Les personalitats de reconegut prestigi en el camp de l'educació, de la renovació pedagògica, la investigació o l'administració educativa, designades pel Conseller de Cultura, Educació i Ciència.   
k) L'administració educativa autònoma, els representants de la qual seran designats per la Conselleria de Cultura, Educació i Ciència.   
2. El Consell de la Generalitat, a proposta del Conseller de Cultura, Educació i Ciència, aprovarà les normes sobre estructura, funcionament i nombre de membres del Consell Escolar Valencià. En tot cos la proposta tindrà en compte les següents limitacions:   
a) La representació referida en els apartats a) i d) no ser mal, en conjunt, inferior al 25 % dels membres del Consell.   
b) La corresponent als apartats b) i c) serà conjuntament, almenys, el 25 % dels membres del Consell.   
c) Els membres de designació no representaran, en cap cos, més del 15 % dels membres del Consell.   
d) El nombre de vocals no serà superior a cinquanta.   
CAPITOL SEGON  
Dels Consells Escolars Territorials  
Article nové  
Per tal de possibilitar la participació democràtica en la programació de l'ensenyament d'aquells assumptes concrets la competència dels quals recau sobre òrgans delegats o perifèrics de la Conselleria de Cultura, Educació i Ciència, es crearan i constituiran Consells Escolars Territorials, d'àmbit comarcal o de zona, amb anàleg caràcter consultiu del Consell Escolar Valencià.   
Article deu  
Reglamentàriament es determinaran les competències, estructura, funcionament i nombre de components dels diversos Consells Escolars Territorials que en allò relacionat a llurs membres, tindrà en compte allò previst en el punt 2 de l'article vuité.   
CAPITOL TERCER  
Dels Consells Escolars Municipals  
Article onze  
1. En els municipis de la Comunitat Valenciana es constituirà un Consell Escolar Municipal com a òrgan de participació en la programació i control de l'ensenyament per part de les comunitats locals.   
2. En els municipis on només hi haja un centre escolar, siga el que siga el nombre d'unitats, serà potestativa la constitució del Consell Escolar Municipal a què es refereix l'apartat anterior.   
3. En els municipis d'elevat nombre d'habitants, o amb gran dispersió geogràfica de llurs nuclis de població, es podran constituir Consells Escolars de Districte o Zonals, d'acord amb la territorialització escolar prèviament convinguda entre la Conselleria de Cultura, Educació i Ciència i els Ajuntaments afectats.   
Article dotze  
Els Consells Escolars Municipals estaran integrats per:   
a) El Batle de l'Ajuntament o Regidor en qui delegarà, el qual hi actuarà de President.   
b) Els pares, professors, alumnes i el personal administratiu i de serveis, elegits tots ells entre els qui formen part dels Consells de Direcció dels Centres.   
c) Un regidor delegat de l'Ajuntament.   
d) Els directors de centres públics, elegits entre ells.   
e) Els titulars de centres privats.   
f) Els representants de les Associacions de Veïns, en proporció a la representativitat llar.   
g) L'Administració educativa, representada per l'Inspector o Inspectors que tinguen sota la competència llur tots o part dels Centres docents del municipi.   
h) Els representants de les organitzacions sindicals més representatives.   
Article tretze  
1. Els Consells Escolars Municipals seran consultats preceptivament en les matèries següents:   
a) Elaboració de propostes i sol·licituds d'ubicació, construcció i renovació de centres docents i unitats escolars dins el terme municipal.   
b) Actuacions i disposicions municipals relatives a l'ensenyament amb incidència en matèries tals com educació especial, escolarització de marginats, activitats complementàries i extraescolars i ensenyaments no reglats.   
c) Fixació, distribució i gestió dels recursos que en matèria educativa correspon d'invertir als Ajuntaments i aquells fons que discrecionalment s'inclouen en els pressuposts municipals per a accions educatives.   
d) Constitució de patronats o institus municipals d'educació.   
e) Proposta de conveni i acords per a millorar la prestació del Servei educatiu.   
2. Els Consells Escolars Municipals podran demanar informació a l'Administració Educativa i de les autoritats locals sobre qualsevol matèria que efecte l'educació en l'àmbit municipal i, especialment, sobre el rendiment escolar.   
Article catorze  
1. El Consell Escolar Municipal podrà, a iniciativa pròpia, elevar informe a l'administració competent sobre les qüestions relacionades en l'article anterior.   
2. El Consell Municipal elaborarà anualment un informe sobre la situació del sistema educatiu.   
3. El Consell Escolar Municipal es reunirà almenys dues vegades a l'any amb caràcter preceptiu i sempre que ho sol·liciten un terç dels seus components.   
Article quinze  
Reglamentàriament es determinarà l'estructura, funcionament i nombre de components dels Consells Escolars Municipals o de Districte, atenent la població escolar, dispersió o concentració d'aquesta, circumstàncies geogràfiques, etc. En tot cos la representació a la qual es refereix l'apartat b) de l'article 12 suposarà, almenys, el 60 % dels membres del Consell Escolar Municipal.   
DISPOSICIONS TRANSITORIES  
Primera  
El Consell Escolar Valencià, creat per Decret del Consell amb data 29 de juliol de 1983 continuarà exercint les funcions que té atribuïdes fins que es constituirà el nou Consell Escolar Valencià d'acord amb els imperatius d'aquesta Llei.   
Segona  
Els Consells Escolars Municipals que per iniciativa dels mateixos Ajuntaments han estat apareixent, continuaran funcionant en la forma actual i composició fins que seran regulats segons els criteris d'aquesta Llei.   
Tercera  
Mentre no es promulgue la Llei de les Corts Valencianes, que segons l'article 46 de l'Estatut d'Autonomia determinarà les comarques com a circumscripcions administratives de la Generalitat, resta autoritzat el Consell, a proposta de la Conselleria de Cultura, Educació i Ciència, oït el Consell Escolar Valencià, per a decidir establir i constituir provisionalment els Consells Escolars Comarcals o de Zona. En qualsevol cos, aquesta decisió requerirà oir les Corporacions Locals afectades.   
DISPOSICION DEROGATORIA  
Es deroga el Decret del Consell de la Generalitat Valenciana 104/1983, de 29 de juliol, pel qual es crea el Consell Escolar Valencià de la Conselleria de Cultura, Educació i Ciència, i totes les disposicions que contradiguen allò que estableix aquesta Llei.   
DISPOSICIONS FINALS  
Primera  
Resta autoritzat el Consell i la Conselleria de Cultura Educació i Ciència en les matèries de la respectiva competència per tal d'aprovar totes aquelles disposicions que siguen necessàries per al desplegament i aplicació d'aquesta Llei.   
Segona  
Aquesta Llei entrarà en vigor el dia que es publique en el Diari Oficial de la Generalitat Valenciana.   
València, 31 de desembre de 1984.   
El President de la Generalitat,  
JOAN LERMA I BLASCO


Còpia Permalink ELI